Kauno Dievo Motinos Globėjos cerkvė

Kauno 109-ojo Volgos pėstininkų pulko Dievo Motinos Globėjos cerkvė (po I pasaulinio karo Šv. Kryžiaus Išaukštinimo bažnyčia) – stačiatikių cerkvė ir katalikų bažnyčia, stovėjusi Žemuosiuose Šančiuose, dabartinio Vilijos parko teritorijoje 1896–1950 m. Pats parkas buvo kaip šventorius ir kapinės.

 Istorija 

Cerkvės vietoje 1864 m. pastatyta pirmoji šventykla Žemuosiuose Šančiuose. Tai buvo laikina pulko cerkvė. Vėliau carui paskyrus 1000 rublių, ji rekonstruota ir pašventinta.Kaunas iki 1918 m. (caro laikų ir I pasaulinio karo nuotraukos). Miestai.net (tikrinta 2022-10-30). Taip 1896 m. Žemųjų Šančių pietrytinėje dalyje, dabartiniame Vilijos parke buvo pastatyta 109-ojo Volgos pėstininkų pulko Dievo Motinos Globėjos cerkvė.109-ojo Volgos pėstininkų pulko Dievo Motinos Globėjos cerkvė XX a. pradžioje. 2022-10-28, Kvb.lt (tikrinta 2022-10-30). Cerkvė buvo XIX a. carinės Rusijos armijos kareivinių rajone, ji pastatyta kaip medinė cerkvė Kauno tvirtovės įgulos reikmėms.

Atkūrus Nepriklausomybę, 1919 m. ją perėmė Lietuvos kariuomenė,Išnykę ir pasikeitę: pastatų istorijos.  Issuu.com (tikrinta 2022-10-30). tad cerkvė apie 1920 m. ji pertvarkyta į Lietuvos kariuomenės Šančių įgulos karių katalikų bažnyčią, jai suteiktas Šv. Kryžiaus Išaukštinimo bažnyčios vardas. 1919–1920 m. greta šventyklos palaidoti žuvę ir mirę Lietuvos kariai. 1927 m. karių kapai sutvarkyti, mediniai kryželiai pakeisti betoniniais.Aušra Garnienė. Šančių parkas ieško naujo vardo. 2009-09-11, Diena.lt (tikrinta 2022-10-30). 1931 m. pastatytas altoriaus pavidalo paminklas „Garbė žuvusiems dėl Tėvynės“ (projekto autorius – S. Stanišauskas). Prie paminklo kariai duodavo priesaiką, valstybinių iškilmių proga lankydavosi prezidentas Antanas Smetona, Šančių šaulių iškilmės.Medinė cerkvė Ž. Šančiuose. Archimede.lt (tikrinta 2022-10-30).

Po II pasaulinio karo bažnyčia paversta sandėliu, karių kapai sulyginti su žeme, o paminklas nugriautas. 1950 m. po gaisro nugriauta ir pati bažnyčia su varpine. Šančių tikinčiųjų bendruomenės iniciatyva buvusios bažnyčios vietoje 1991 m. rugsėjo 14 d. pašventintas ąžuolinis Atminties kryžius (autorius – R. P. Bakanauskas).Kauno kvartalas slepia krauju ir mirtimi paženklintą istoriją. Delfi.lt (tikrinta 2022-10-30).

 Architektūra 

Cerkvė buvo kryžiaus formos su pagrindiniu kupolu, apsuptu keturių nedidelių bokštų. Viso statinio tiek išorė, tiek ir vidus buvo papuoštas rusiško stiliaus raižiniais ir dažytas aliejiniais dažais. Turėjo gana masyvų dviejų aukštų ikonostasą su raižiniais, kolonomis ir karnizais, su piešiniais ant paauksuoto fono. Statybas palaimino pats imperatorius Aleksandras III.Dievo Motinos Globėjos cerkvė. Sanciubendruomene.lt (tikrinta 2022-10-30).

 Šaltiniai 

Kategorija:Kauno cerkvės
Kategorija:Nebeegzistuojančios cerkvės